Saules akmens
Saules akmens (oficiāli Swedbank Centrālā ēka) ir biroju augstceltne Pārdaugavā, Ķīpsalas apkaimē. Ēkai ir 27 stāvi (26 stāvi + viens tehniskais stāvs), kur kopējais augstums (neskaitot tās antenu) ir 120,8 metri, kas tādējādi to padara par otru augstāko ēku Rīgā un Latvijā. Augstceltnes būvniecība tika uzsākta 2003. gada 14. februārī ar pamatakmens ielikšanu. Ekspluatācijā ēka tika nodota 2004. gada 17. novembrī. Ēkā atrodas Swedbank centrālais birojs.